Touch l’obseque de mons le duc Phe
S’ensuivent les solennitez et serimonies qui ont
esté faictes et tenues en faisant l’obseque de monseigneur le
duc Phelippe, duc de Bourgoingne et de Brabant, qui tspassa
le lundi quinziesme jour de juing environ neuf heures apres
midi l’an mil CCCC soixante sept et lequel obseque
fut fait le dimanche ensuivant pour vigiles et le lundi
apres pour la sepulture et vigiles # en la ville de Bruges
Premierement pour les preparatoires d'icelui obsequet
a esté deliberé par mon seigneur le duc Charles que tous
les officiers estans en court de mondit seigneur son pere
et aussi tous les siens et ceulx de madaint la duchesse
estans lors audit lieu auroient robes longues de dueil
chascun selon sa qualité et chapperons a courte cornecte de
mesmes et pour chascun y estant seroit delivré huit aulues
de Diay et ainsi fut fait
Item que la nef de l'eglise saint Donat seroit tendue
de drax noir tout a l'entour de deux aulues de lez
Et au dessus dudit drap seroit assise toille de Bauquerant
noire mise au dessoubz des cierges quiseroit de son l'arge
a l'environ de la nef et ainsi fut fait
Item fut advisié que les chappellains auroient dra par
de Cinquante solz monnoye de Flandres laulne / les
maistres des requestes de quarante solz les escuiers
des quatre offices de trente solz et les autres officiers de
vint solz et les menuz officiers de XII s. et ainsi fut fait
